Image attributed to hardships of Sri Lankan Army essential workers are experiencing during COVID-19.
The fact behind every news!, කොරෝනා වෛරස් ආසාදනය දිවයින පුරා ව්\u200dයාප්ත වීම වැළැක්වීම පිණිස, යුද, නාවික, ගුවන් හමුදා සමග පොලිසිය සහ සිවිල් ආරක්ෂක බලකාය ඉමහත් දායකත්වයක් ලබා දේ. දිවා රෑ නොබලා ඔවුන් ඉටු කරන සේවය සහ කැපවීම සමස්ත ශ්\u200dරී ලාංකිකයන්ගේම ප්\u200dරසාදයට හේතු විය. ප්\u200dරධාන විද්\u200dයුත් මුද්\u200dරිත මාධ්\u200dය මෙන්ම සමාජ මාධ්\u200dය ජාලා තුල ද මොවුන්ගේ සේවය අගය කරමින් ප්\u200dරවෘත්ති සහ සටහන් ඉදිරිපත් වෙනු දක්නට ලැබුණේය., වැලිසර නාවික හමුදා කඳවුරෙන් කොරෝනා වෛරස් ආසාදිත වූ\xa0 නාවිකයන් සොයා ගැනීමත් සමගම ත්\u200dරිවිධ හමුදා සාමාජිකයින්ගේ මෙන්ම පොලිසියේද සෞඛ්\u200dය ආරක්ෂාව පිළිබඳව ගැටළුවක් මතු වීමට පටන් ගත්තේය. සමාජ දුරස්ථභාවය තබා ගැනීම අත්\u200dයවශ්\u200dය කරුණක් වූ බැවින්, හමුදා කඳවුරු තුලින් අවශ්\u200dය යටිතල පහසුකම් සපයා ගන්නා තෙක්, හමුදා කඳවුරු ආසන්නයේ තිබූ පාසල් ගොඩනැගිලි කිහිපයක් තාවකාලිකව සන්නද්ධ සේවා විසින් ලබාගන්නා ලදි., “කෝ අර පොර ටෝක් දෙන් “විශේෂඥ වෛද්\u200dය” ශවේන්ද්\u200dර ශිල්වා ? වීරෝධාර වීරෝධාර කියල මැතිරුවට හරියන්නෑ. කොල්ලන්ට පහසුකම් ටිකවත් දෙන්ට හොඳා !” තේමාවෙන් ධම්මික මුණසිංහ නමැත්තකුගේ ෆේස්බුක් පිටුවක\xa0 ඉදිරිපත් කළ සටහනක් ප්\u200dරතිචාර පනහකට අධික සංඛ්\u200dයාවක් හිමි කර ගනිමින් ෆේස්බුක් පරිශීලනය කරන්නන් රැසක් අතර සංසරණය වී තිබෙනු නිරීක්ෂණය විය., උදාර මෙහෙයක් ඉටුකරන හමුදා සාමාජිකයින්ගේ චිත්ත ධෛර්යය බිඳ නොදමන ලෙස හිමිවූ ප්\u200dරතිචාර රැසකින්ම යෝජනා වී තිබුණ නිසා මෙම සටහන පිළිබඳව සත්\u200dයය කරුණු විමර්ශනය කිරීමට අපගේ අවධානය යොමු විය., Fact Check (සත්\u200dය තොරතුරු විමර්ශනය කිරීම), මෙම සටහන පිළිබඳව තවදුරටත් කරුණු සෙවීමේදී, ඡායාරූප කිහිපයක් සහිතව, “යුධ හමුදා මුලස්ධානයේ දෛනික සේවා සපයන අයට දැඩි දුස්කරතා රැසක්.”තේමාවෙන් ColomboXnews නමැති ප්\u200dරවෘත්ති වෙබ් අඩවියේ පහත වාර්තාව පත් කර තිබෙනු දක්නට ලැබුණේය., පනාගොඩ යුධ හමුදා ජනපදය ආසන්නයේ නඩුහේන විද්\u200dයාලය නමින් පාසලක් ඇද්දැයි අපි ගූගල් \xa0 සෙවීමක් කළ නමුදු එවැනි පාසලක් සොයා ගැනීමට අපොහොසත් විය. මෙම පාසල පිළිබඳව තවදුරටත් කරුණු සෙවීම පිණිස අප \xa0හෝමාගම කලාප අධ්\u200dයාපන\xa0 අධ්\u200dයක්ෂිකා මහත්මිය සමග දුරකථනයෙන් සම්බන්ධ වූයෙමු. තම බල ප්\u200dරදේශයේ නඩුහේන විද්\u200dයාලය ලෙස හඳුන්වන්නේ මීගොඩ මහා විද්\u200dයාලය බව පැවසූ ඇය, \xa0කාලීන අවශ්\u200dයතාවයක් මත එම පාසල යුද හමුදාව වෙත පවරා දුන් බව පැවැසුවාය. කිසිදු පාසල් උපකරණයක් යුද හමුදාව\xa0 ප්\u200dරයෝජනයට නොගන්නා බවත්, සම්පත් පියස විවෘත කර සනීපාරක්ෂක පහසුකම් ලබාදුන් බවත්, යුද හමුදාව ඉතාමත් සෞඛ්\u200dය ආරක්ෂක ලෙස පිරිසිදුව පාසල භාවිතා කරන බවත් ඇය අවධාරණය කළාය. මෙම ෆේස්බුක් පිටුවේ සහ ප්\u200dරවෘත්ති වෙබ් අඩවියේ වූ ඡායාරූපයන් පාසල් ගොඩනැගිල්ලකට වඩා පෙර සැකසූ ගොඩනැගිල්ලක (Pre-fabricated building) ස්වරූපයක් ගත් බැවින්, පෙර සැකසූ ගොඩනැගිල්ලක් පාසල් භූමියේ ඇත්දැයි විමසූ විට ඇය පැවසුවේ එවැනි ගොඩනැගිල්ලක් නොමැති බවයි. අප google earth මගින් ලබාගත් ඡායාරූපයෙන් ද එය සනාථ විය., මෙම සටහන් පිළිබඳව තවදුරටත් කරුණු තහවුරු කරගැනීම පිණිස අප යුද හමුදා මූලස්ථානයේ මාධ්\u200dය අංශය වෙත දුරකථන ඇමතුමක් ලබා ගත්තෙමු. අපගේ අවශ්\u200dයතාවයට සාවධාන ව කන් දුන් එම නිලධාරියා, තොරතුරු අවශ්\u200dය අන්තර්ජාල දිගුව යොමු කළ පසු, එය පරික්ෂා කර නැවතත් දුරකථනයෙන් අප හා සම්බන්ධ විය. කාලීන අවශ්\u200dයතා මත පාසල් කිහිපයක ගොඩනැගිලි ප්\u200dරයෝජනයට ගන්නා බව ඔහු සඳහන් කළේය. මෙම ෆේස්බුක් පිටුවේ සහ ප්\u200dරවෘත්ති වෙබ් අඩවියේ ඇති ඡායාරූපයන්හි පෙන්වා ඇති ගොඩනැගිල්ල යුද හමුදාව පවරා ගත් පාසල් ගොඩනැගිල්ලක සේයාරුවක් නොවන බවත් එය පෙර සැකසූම් ගොඩනැගිල්ලක සේයාරුවක් බවත් ඔහු පැවසීය. යුධ හමුදා මූලස්ථානය අකුරේගොඩ පිහිටා ඇති අතර පනාගොඩ පිහිටා ඇත්තේ බටහිර ආඥාපති මූලස්ථානය බව පැවසීය. යුද හමුදාව තම නිලධාරීන්ට, සෙසු නිලයන්ට සහ සිවිල් සේවකයන්ට අවශ්\u200dය සියලු කම් පහසු සැපයීමට සමත් බව පැවසූ ඔහු, යුද සමයේ පවා සියලු නිලයන්ට අවශ්\u200dය පහසුකම් උපරිම අන්දමින් සැපයු\xa0 බව අවධාරණය කළේය. එමෙන්ම හමුදා නිලධාරීන් සෙසු නිලයන් සහ අනිකුත් සාමාජිකයන්, ශ්\u200dරී ලාංකික ජනතාවගේ සුවසෙත පතා අවශ්\u200dය ඕනෑම මොහොතක සිය පහසුකම් සිනාමුසු මුහුණින් පරිත්\u200dයාග කිරීමට නොපැකිලෙන බව වැඩිදුරටත් අවධාරණය කළේය., 2020 අප්\u200dරේල් මස 20වැනි දින දෙරණ අරුණ රූපවාහිනිය වැඩසටහනට සජීවව හමු සම්බන්ධ වූ යුද හමුදාපති ලුතිනන් ජෙනරාල් ශවේන්ද්\u200dර සිල්වා මහතා කෙතරම් කාර්යබහුල වුණත්, යුද හමුදාව පිළිබඳව පළවූ සමාජ මාධ්\u200dය ජාලා සටහන් විමසූ බවත්, කෙතරම් අපහසුතා තිබුනද යුද හමුදාව ලබාගෙන ඇත්තේ ගොඩනැඟිලි එකොළහක් බවත් ඉන් බස්නාහිර පළාතෙන් ලබාගෙන ඇත්තේ ගොඩනැගිලි පහක් බවත්, හමුදාව ලබාගෙන ඇති ගොඩනැගිලිවල අභ්\u200dයන්තරය, සමාජ මාධ්\u200dය ජාලයන්හි ඇති ඡායාරූපයන් හා නොගැලපෙන බවත් පැවසීය. මෙම ඡායාරූපය විදේශ රටක සිටින අයෙකු විසින්\xa0 යොමු වී ඇති බවට අනාවරණය වී ඇති බවත්, ශ්\u200dරී ලංකා යුද හමුදාව සිය රණවිරුවන් සඳහා උපරිම පහසුකම්\xa0 දෙන බව අවධාරණය කළේය., යුද හමුදාව නිරෝධායන මධ්\u200dයස්ථාන සඳහා සිය සාමාජිකයන්ගේ ඇඳවල් 6,000 ට අධික සංඛ්\u200dයාවක් පරිත්\u200dයාග කර ඇති බවත්, නිවාඩුවට ගෙදර ගිය සියලු නිලයන් නැවත එකවර කැඳවූ නිසා, පළමු දිනයේ එවැනි සුළු අඩුපාඩුවක් ඇති වුණ දැයි විමර්ශනය කරන බවත්, එවැනි තත්ත්වයක් වූවානම් එය පිළිගැනීමට මැළි නොවන බවත්,\xa0 තම රටේ ජනතාව වෙනුවෙන් එවැනි අවස්ථාවකදී බිම නිදා ගැනීමට සිදුවුවහොත් එය ලැජ්ජාවට කාරණයක් නොවන බව දැඩිව අවධාරණය කරන ලදී., Conclusion (අවසාන නිගමනය), අපගේ විමර්ශනයෙන් පැහැදිලි වන්නේ ඡායාරූපයෙන් පෙන්වන්නේ පෙර සැකසුම් ගොඩනැගිල්ලක් (Pre-fabricated building) විනා පාසල් ගොඩනැගිල්ලක් නොවන බවත්, ශ්\u200dරී ලංකා යුද හමුදාව සිය නිලධාරීන්, සෙසු නිලයන් සහ සිවිල් සේවකයන්ට අවශ්\u200dය උපරිම පහසුකම් ලබාදීමට සැමවිටම හැකි බවයි., එනිසා “කෝ අර පොර ටෝක් දෙන් “විශේෂඥ වෛද්\u200dය” ශවේන්ද්\u200dර ශිල්වා ? වීරෝධාර වීරෝධාර කියල මැතිරුවට හරියන්නෑ. කොල්ලන්ට පහසුකම් ටිකවත් දෙන්ට හොඳා !” සහ “යුධ හමුදා මුලස්ධානයේ දෛනික සේවා සපයන අයට දැඩි දුස්කරතා රැසක්.” සිරස්තලයන්ගෙන් ඉදිරිපත් වී ඇති සියලුම ෆේස්බුක් සටහන් සම්පූර්ණයෙන් අසත්\u200dයය සටහන් බවට නිගමනය කරමු., Title:පැරණි ඡායාරුපයක් යොදා ගනිමින් යුධ හමුදා දෛනික සේවා සපයන්නන් හට දැඩි දුස්කරතා රැසක් යනුවෙන් කල ප්\u200dරකාශයක්!, Result: False
පැරණි ඡායාරුපයක් යොදා ගනිමින් යුධ හමුදා දෛනික සේවා සපයන්නන් හට දැඩි දුස්කරතා රැසක් යනුවෙන් කල ප්‍රකාශයක්! - Factcrescendo Sri Lanka